CELEX: 32007L0061
Language: mt
Date: 2007-09-26 00:00:00
Title: Direttiva tal-Kunsill 2007/61/KE tas- 26 ta’ Settembru 2007 li temenda d-Direttiva 2001/114/KE rigward ċertu ħalib ippriservat disidratat in parti jew kollu għall-konsum tal-bniedem

4.10.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 258/27
               
            DIRETTIVA TAL-KUNSILL 2007/61/KE
      tas-26 ta’ Settembru 2007
      li temenda d-Direttiva 2001/114/KE rigward ċertu ħalib ippriservat disidratat in parti jew kollu għall-konsum tal-bniedem
      IL-KUNSILL TA' L-UNJONI EWROPEA,
      Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 tiegħu,
      Wara li kkunsidra l-proposta mill-Kummissjoni,
      Wara li kkunsidra l-opinjoni tal-Parlament Ewropew (1),
      Billi:
      
                  (1)
               
               
                  Fid-dawl tal-ħtieġa dejjem akbar għall-armonizzazzjoni fil-kummerċ internazzjonali tal-ħalib u tal-prodotti tal-ħalib, għandha ssir dispożizzjoni li tippermetti l-istandardizzazzjoni tal-kontenut ta’ proteina f’ċertu ħalib ippriservat disidratat in parti jew kollu għal kontenut minimu ta’ 34 %, bl-użin, espress fuq materjal niexef bla xaħam.
               
            
                  (2)
               
               
                  Filwaqt li tkun permessa l-istandardizzazzjoni, huwa neċessarju li jkunu definiti materji primi kif ukoll il-kompożizzjoni tal-materji primi użati għall-aġġustament tal-proteini.
               
            
                  (3)
               
               
                  Ir-Regolament (KE) Nru 1925/2006 tal-Parlament Ewropew u tal-Kunsill ta’ l-20 ta’ Diċembru 2006 dwar iż-żieda ta’ vitamini u minerali u ta’ ċerti sustanzi oħra ma’ l-ikel (2) jimmira li jirregola ż-żieda ta’ tali sustanzi ma’ l-ikel u jistabbilixxi l-lista ta’ vitamini u minerali li jistgħu jiżdiedu ma’ l-ikel. Għaldaqstant id-Direttiva tal-Kunsill 2001/114/KE (3) għandha tkun emendata biex tippermetti ż-żieda ta’ vitamini u minerali kif previst mir-Regolament (KE) Nru 1925/2006.
               
            
                  (4)
               
               
                  Id-Direttiva 2001/114/KE għandha tiġi emendata kif meħtieġ,
               
            ADOTTA DIN ID-DIRETTIVA:
      Artikolu 1
      Id-Direttiva 2001/114/KE hija b’dan emendata kif ġej:
      
                  (1)
               
               
                  L-Artikolu 2 għandu jitħassar.
               
            
                  (2)
               
               
                  L-Anness I għandu jiġi emendat skond l-Anness għal din id-Direttiva.
               
            Artikolu 2
      1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex ikunu konformi ma’ din id-Direttiva sal-31 ta’ Awwissu 2008. Huma għandhom jikkomunikaw immedjatament lill-Kummissjoni t-test ta’ dawk il-liġijiet, ir-regolamenti u d-dispożizzjonijiet amministrattivi flimkien ma’ tabella ta’ korrelazzjoni bejniethom u din id-Direttiva.
      Meta jiġu adottati mill-Istati Membri, dawn il-miżuri għandhom ikollhom referenza għal din id-Direttiva jew għandhom ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. Il-metodi kif issir tali referenza għandhom jiġu stabbiliti mill-Istati Membri.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b’din id-Direttiva.
      Artikolu 3
      Din id-Direttiva għandha tidħol fis-seħħ fit-tielet jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
      Artikolu 4
      Din id-Direttiva hija indirizzata lill-Istati Membri.
      
         Magħmul fi Brussell, 26 ta’ Settembru 2007.
         
            
               Għall-Kunsill
            
            
               Il-President
            
            J. SILVA
         
      
      
         (1)  Opinjoni tal-5 ta’ Settembru 2007 (għadha mhijiex pubblikata fil-Ġurnal Uffiċjali).
      
         (2)  ĠU L 404, 30.12.2006, p. 26.
      
         (3)  ĠU L 15, 17.1.2002, p. 19. Direttiva kif emendata mill-Att ta’ Adeżjoni ta’ l-2003.
      
         ANNESS
         L-Anness I għad-Direttiva 2001/114/KE huwa b’dan emendat kif ġej:
         
                     1.
                  
                  
                     Fil-punt 1 “Ħalib imnixxef minn parti mill-ilma”, l-ewwel subparagrafu għandu jiġi mibdul b’dan li ġej:
                     “Dan ifisser li l-prodott likwidu, kemm jekk magħmul ħelu jew le, miksub bit-tneħħija parzjali ta’ l-ilma mill-ħalib, minn ħalib xkumat in parti jew kollu jew minn taħlita ta’ dawn il-prodotti, li jista’ jkollhom taħlita miżjuda ta’ krema jew ta’ ħalib imnixxef kollu mill-ilma jew tat-tnejn, iż-żieda tal-ħalib imnixxef kollu mill-ilma ma taqbiżx, fil-prodotti lesti, 25 % tas-solidi totali tal-ħalib.”
                  
               
                     2.
                  
                  
                     Fil-punt 2 “Ħalib imnixxef kollu mill-ilma”, l-ewwel subparagrafu għandu jiġi mibdul b’dan li ġej:
                     “Dan ifisser il-prodott solidu, fejn il-kontenut ta’ l-ilma ma jaqbiżx 5 % bl-użin tal-prodott lest, miksub bit-tneħħija ta’ l-ilma mill-ħalib, minn ħalib xkumat kollu jew in parti, minn krema jew minn taħlita ta’ dawn il-prodotti.”
                  
               
                     3.
                  
                  
                     Il-punt 3 “Trattamenti” għandu jiġi emendat kif ġej:
                     
                                 (a)
                              
                              
                                 Fil-punt (b), il-kliem tad-daħla għandhom jiġu mibdula b’dan li ġej:
                                 “Mingħajr preġudizzju għar-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali (*), għandha tinkiseb il-preservazzjoni tal-prodotti msemmija fil-paragrafi 1 u 2:
                                 
                                    (*)  ĠU L 139, 30.4.2004, p. 55. Korrett mill-ĠU L 226, 25.6.2004, p. 22.”;"
						
                              
                           
                                 (b)
                              
                              
                                 Il-punt li ġej għandu jiġi miżjud:
                                 
                                             “(ċ)
                                          
                                          
                                             Mingħajr preġudizzju għall-ħtiġiet ta’ kompożizzjoni tal-punti 1 u 2 ta’ dan l-Anness il-kontenut ta’ proteina tal-ħalib jista’ jiġi aġġustat għal kontenut minimu ta’ 34 % bl-użin (espress fuq materjal niexef bla xaħam), biż-żieda u/jew bit-tneħħija ta’ kostitwenti tal-ħalib b’tali mod li ma jinbidilx il-proporzjon bejn il-proteini tax-xorrox u l-kaseina tal-ħalib li jkun qed jiġi aġġustat.”
                                          
                                       
                           
               
                     4.
                  
                  
                     Il-punt 4 “Żidiet awtorizzati” għandu jiġi mibdul b’dan li ġej:
                     “4.   Żidiet awtorizzati u materji primi
                     
                              
                                 (a)
                              
                              
                                 Vitamini u minerali skond ir-Regolament (KE) Nru 1925/2006 tal-Parlament Ewropew u tal-Kunsill ta’ l- 20 ta’ Diċembru 2006 dwar iż-żieda ta’ vitamini u minerali u ta’ ċerti sustanzi oħra ma’ l-ikel (**).
                              
                           
                              
                                 (b)
                              
                              
                                 Il-materji primi awtorizzati għal finijiet ta’ l-aġġustament tal-proteini msemmija fil-punt 3(ċ) għandhom ikunu kif ġej:
                                 
                                             (i)
                                          
                                          
                                             Retentat tal-ħalib
                                             Ir-retentat tal-ħalib huwa l-prodott miksub bill-konċentrazzjoni tal-proteini tal-ħalib permezz ta’ ultra-filtrazzjoni tal-ħalib, ta’ ħalib parzjalment xkumat, jew ta’ ħalib xkumat;
                                          
                                       
                                             (ii)
                                          
                                          
                                             Permeat tal-ħalib
                                             Il-permeat tal-ħalib huwa l-prodott miksub bit-tneħħija tal-proteini tal-ħalib u tax-xaħam tal-ħalib minn ħalib, ħalib parzjalment xkumat, jew ħalib xkumant permezz ta’ ultra-filtrazzjoni; u
                                          
                                       
                                             (iii)
                                          
                                          
                                             Lattosju
                                             Il-lattosju huwa kostitwent naturali tal-ħalib normalment miksub mix-xorrox li b’kontenut ta’ lattosju anidruż ta’ mhux anqas minn 99,0 % m/m fuq bażi niexfa. Huwa jista’ jkun anidruż jew ikun fih molekula waħda ta’ ilma ta’ kristallizzazzjoni jew ikun taħlita taż-żewġ forom.
                                          
                                       
                           
                        (**)  ĠU L 404, 30.12.2006, p. 26.”"